Začiatkom dvadsiateho storočia vznikla židovská strana Poalej Cion ("Robotníci Sionu"), ktorá sa však v roku 1919 celosvetovo rozdelila na sociálno demokratickú sionistickú časť a na rýdzo marxistickú časť, ktorá bola priaznivo naklonená ruskej boľševickej revolúcii (v rámci Červenej armády dokonca existovali židovské oddiely). V Palestíne sa komunisti v rokoch 1922 – 23 rozdelili ešte na sionizmu priaznivejšie naklonenú Palestínsku komunistickú stranu a čisto anti-sionistickú Komunistickú stranu Palestíny, neskôr sa ale znova zlúčili.